|  |  |
| --- | --- |
| **Iestāde:**Izglītības un zinātnes ministrija kā Eiropas Savienības fondu atbildīgā iestāde | **Dokumenta nosaukums:**Vienības izmaksu standarta likmes aprēķina piemērošanas metodika personu zināšanu, kompetenču un prasmju novērtēšanai un konsultēšanai Eiropas Savienības Kohēzijas politikas programmas 2021. – 2027. gadam 4.2.4.specifiskā atbalsta mērķa "Veicināt mūžizglītību, jo īpaši paredzot elastīgas kvalifikācijas paaugstināšanas un pārkvalificēšanās iespējas visiem, ņemot vērā digitālās prasmes, labāk paredzot pārmaiņas un jaunas prasības pēc prasmēm, kas balstītas uz darba tirgus vajadzībām, atvieglojot karjeras maiņu un sekmējot profesionālo mobilitāti" 4.2.4.2. pasākuma "Atbalsts pieaugušo individuālajās vajadzībās balstītai pieaugušo izglītībai” īstenošanai |
| **Sagatavoja:**Struktūrfondu departaments | **Apstiprināts:**Struktūrfondu departamenta direktores, atbildīgās iestādes vadītājas I. Miķelsones 29.10.2024. rīkojums 1-2e/24/325 | **Variants:**1 | **Datums:**29.10.2024. | **Lapaspuses:**10 |

Latvijas Republikas

Izglītības un zinātnes ministrija

Eiropas Savienības fondu vadībā iesaistītā atbildīgā iestāde

**Vienas vienības izmaksu standarta likmes aprēķina un piemērošanas metodika personu zināšanu, kompetenču un prasmju novērtēšanai un konsultēšanai Eiropas Savienības Kohēzijas politikas programmas 2021. – 2027. gadam 4.2.4.specifiskā atbalsta mērķa "Veicināt mūžizglītību, jo īpaši paredzot elastīgas kvalifikācijas paaugstināšanas un pārkvalificēšanās iespējas visiem, ņemot vērā digitālās prasmes, labāk paredzot pārmaiņas un jaunas prasības pēc prasmēm, kas balstītas uz darba tirgus vajadzībām, atvieglojot karjeras maiņu un sekmējot profesionālo mobilitāti" 4.2.4.2. pasākuma "Atbalsts pieaugušo individuālajās vajadzībās balstītai pieaugušo izglītībai” īstenošanai**



Rīgā

2024

**Saturs**

I Vispārīgie jautājumi...........................................................................................................................3

II Vienības izmaksu standarta likmes aprēķina vispārējie principi, normatīvā bāze un pamatojošie informācijas avoti 3

III Pedagoga atlīdzības izmaksu aprēķins vienai stundai …………………..........….…………………………….....5

IV Vienas vienības izmaksas standarta likmes par vienas mērķa grupas personas iesaisti 4.2.4.2. pasākuma projektā apmērs 5

V Prasības sasniegto rādītāju pamatojošajai dokumentācijai un maksājumu nosacījumi 6

**I** **Vispārīgie jautājumi**

1. Metodika ir izstrādāta, lai noteiktu vienības izmaksu standarta likmes apmēru, pamatotu vienības izmaksu standarta likmju piemērošanu un noteiktu prasības sasniegto rādītāju pamatojošajai dokumentācijai un maksājumu nosacījumus Eiropas Savienības Kohēzijas politikas programmas 2021. – 2027. gadam 4.2.4.specifiskā atbalsta mērķa "Veicināt mūžizglītību, jo īpaši paredzot elastīgas kvalifikācijas paaugstināšanas un pārkvalificēšanās iespējas visiem, ņemot vērā digitālās prasmes, labāk paredzot pārmaiņas un jaunas prasības pēc prasmēm, kas balstītas uz darba tirgus vajadzībām, atvieglojot karjeras maiņu un sekmējot profesionālo mobilitāti" 4.2.4.2. pasākuma "Atbalsts pieaugušo individuālajās vajadzībās balstītai pieaugušo izglītībai” (turpmāk – 4.2.4.2. pasākums) īstenošanai.

2. Metodika piemērojama profesionālās izglītības iestādēm[[1]](#footnote-2) - 1) tehnikums; 2) mākslu izglītības kompetences centrs; 3) profesionālā vidusskola; 4) profesionālās tālākizglītības centrs; 5) koledža, (turpmāk – sadarbības partneris)[[2]](#footnote-3), kuras ar Valsts izglītības attīstības aģentūru (turpmāk – aģentūra) ir noslēgušas sadarbības līgumu 2024. gada 7. maija Ministru kabineta noteikumos Nr. 283 “Eiropas Savienības Kohēzijas politikas programmas 2021. – 2027. gadam 4.2.4.specifiskā atbalsta mērķa "Veicināt mūžizglītību, jo īpaši paredzot elastīgas kvalifikācijas paaugstināšanas un pārkvalificēšanās iespējas visiem, ņemot vērā digitālās prasmes, labāk paredzot pārmaiņas un jaunas prasības pēc prasmēm, kas balstītas uz darba tirgus vajadzībām, atvieglojot karjeras maiņu un sekmējot profesionālo mobilitāti" 4.2.4.2 pasākuma "Atbalsts pieaugušo individuālajās vajadzībās balstītai pieaugušo izglītībai” īstenošanas noteikumi”[[3]](#footnote-4) (turpmāk – MK noteikumi Nr. 283) noteiktajā kārtībā.

3. Metodika nosaka un pamato vienības izmaksu standarta likmi pedagogu un izglītības iestādes atbalsta personāla[[4]](#footnote-5) (turpmāk – pedagogi) atlīdzības izmaksu, tai skaitā samaksa par atvaļinājuma laiku un darba devēja valsts sociālās apdrošināšanas iemaksas (turpmāk – atlīdzības izmaksas) apmēru un apmēra noteikšanas metodi 4.2.4.2.pasākuma ietvaros par individuālu projekta mērķa grupas personas[[5]](#footnote-6) esošo zināšanu, kompetenču un prasmju novērtēšanu, iegūto rezultātu analīzi un konsultēšanu piemērotāko mācību izvēlei.

**II Vienības izmaksu standarta likmes aprēķina vispārējie principi, pamatojošie informācijas avoti un normatīvā bāze**

4. Vienības izmaksu standarta likmes pedagogu atlīdzības aprēķins balstīts uz šādiem normatīviem aktiem un informācijas avotiem:

4.1. Eiropas Parlamenta un Padomes Regulas 2021. gada 24. jūnijs (ES) 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai (turpmāk - Regula Nr.2021/1060) 53. panta 3.punkta a) apakšpunkta i) un ii) apakšapakšpunkts un d) apakšpunkts[[6]](#footnote-7);

4.2. Izglītības likums; [[7]](#footnote-8)

4.3. Likums “Par valsts sociālo apdrošināšanu”[[8]](#footnote-9);

4.4. Ministru kabineta 2016. gada 5. jūlija noteikumi Nr. 445 “Pedagogu darba samaksas noteikumi” (turpmāk – MK noteikumi Nr. 445);[[9]](#footnote-10)

4.5. MK noteikumi Nr. 283;

4.6. Ministru kabineta 2011. gada 10. maija noteikumi Nr.354 “Noteikumi par pedagogu profesiju un amatu sarakstu” (turpmāk – MK noteikumi Nr. 354)[[10]](#footnote-11).

4.7. Finanšu ministrijas vadlīnijas Nr. 1.1. “Vadlīnijas par vienkāršoto izmaksu izmantošanas iespējām un to piemērošana Eiropas Savienības kohēzijas politikas programmas 2021.–2027.gadam ietvaros”[[11]](#footnote-12);

4.8. Valsts izglītības informācijas sistēmas dati par pedagogu tarifikāciju 2022./2023. mācību gadā (turpmāk – VIIS dati)[[12]](#footnote-13), piemērojot MK noteikumos Nr. 445 noteikto pedagogu zemāko mēneša darba algas likmi un pedagogu slodzi. Dati pieejami Izglītības un zinātnes ministrijā.

5. Ja normatīvo aktu un tarifikācijas datu izmaiņu ietekme uz apstiprināto vienības izmaksu standarta likmi pārsniedz trīs procentus, tad Izglītības un zinātnes ministrija kā atbildīgā iestāde reizi gadā (novembrī, kad ir apstiprināti iepriekšējā mācību gada tarifikācijas dati) pārskata un, ja 3% ir pārsniegti, var veikt atbilstošas izmaiņas vienas vienības standarta likmes aprēķinā. Tāpat 4.2.4.2. pasākuma projekta īstenošanas pirmajos divos gados tikts uzkrāta informācija par faktiski izmantotajām stundām vienas personas zināšanu, kompetenču un prasmju novērtēšanai un konsultēšanai, un Izglītības un zinātnes ministrija kā atbildīgā iestāde izvērtējot iegūtos datus pārskatīs metodiku, nepieciešmības gadījumā precizējot vai mainot pieļaujamo stundu skaitu vienai personai vai arī nosakot vidējo stundu skaitu vienas personas zināšanu, kompetenču un prasmju novērtēšanai un konsultēšanai, tādējādi aprēķinot un piemērojot nevis vienas stundas likmi, bet vienības likmi. Aktualizētā vienības izmaksu standarta likme tiks piemērota pēc metodikas grozījumu apstiprināšanas un tās ievietošanas https://www.esfondi.lv, ar nākamo kalendārā mēneša sākumu.

6. Vienas vienības izmaksu standarta likmes pedagogu atlīdzībai aprēķins ir balstīts uz šādiem principiem:

6.1. tas ir iepriekš noteikts – vienas vienības izmaksu standarta likmes piemērošanas periods un piemērošanas nosacījumi ir noteikti MK noteikumu Nr. 283 23.8.1. apakšpunktā;

6.2. tas ir taisnīgs – saskaņā ar MK noteikumu Nr. 283 14.1. un 23.8.1.apakšpunktā norādīto[[13]](#footnote-14), vienības izmaksu standarta likme tiek piemērota vienādi visiem MK noteikumu Nr.283 14.1. punktā minētajiem projektā iesaistītajiem sadarbības partneriem, kas īsteno MK noteikumu Nr. 283 21.3. apakšpunktā minētās atbalstāmās darbības[[14]](#footnote-15);

6.3. tas ir objektīvs – vienas vienības izmaksu standarta likme pedagogu atlīdzības noteikšanai ir aprēķināta saskaņā ar MK noteikumiem Nr. 445, MK noteikumiem Nr. 354, Izglītības likumu, Likumu “Par valsts sociālo apdrošināšanu” un VIIS datiem;

6.4. tas ir pierādāms – vienas vienības izmaksu standarta likme pedagogu atlīdzības izmaksai stundā tiek noteikta saskaņā ar VIIS datiem un metodikā noteikto aprēķinu, kas aprakstīts nākamajās sadaļās.

**III Pedagoga atlīdzības izmaksu likmes aprēķins vienai stundai**

7. Viena vienība (S) ir pedagoga atlīdzības izmaksa stundā. To veido darba alga, atvaļinājuma izmaksas un darba devēja valsts sociālās apdrošināšanas iemaksas:

7.1. vidējās darba algas aprēķins balstīts uz:

7.1.1. tarifikācijas datiem profesionālās izglītības iestādēs 2022./2023.mācību gadā (VIIS dati). Plānoto iesaistāmo pedagogu amatu kategorijās, kas noteiktas MK noteikumos Nr. 354, vidējā atlīdzības likme ir 11,54 EUR/stundā[[15]](#footnote-16).

7.1.2. MK noteikumos Nr. 445 noteikto pedagogu darba slodzi 30 stundas nedēļā jeb 1320 stundas gadā;

7.1.3. Izglītības likuma 52. pantā noteiktajām pedagoga tiesībām saņemt valsts garantētu apmaksātu ikgadējo astoņu nedēļu atvaļinājumu jeb 240 stundas gadā;

7.1.4. Likuma “Par valsts sociālo apdrošināšanu” [18. pantā](http://likumi.lv/doc.php?id=45466) noteikto obligāto iemaksu likme 34,09%, no kuriem 23,59% maksā darba devējs un 10,50% – darba ņēmējs.

*Aprēķins:* 1) stundu skaits gadā 1320h + 240h = 1560h

 2) darba alga (bruto) gadā 11,54 EUR/h x 1560h = 18 002,40 EUR

*piemērojot darba devēja nodokli 23,59%*

 a) darba alga, ieskaitot darba devēja nodokli gadā

 (18 002,40 EUR x 23,59%) + 18 002,40 EUR = 22 249,17 EUR

 b) darba algas likme, ieskaitot darba devēja nodokli un atvaļinājuma izmaksu

 22 249,17 EUR : 1320h = 16,86 EUR/h

*Aprēķina piemērs:*

**S = (11,54 EUR/h \* 1560h gadā) / 1320h \* 1.2359 = 16,86 EUR/h**

**IV Vienas vienības izmaksas standarta likme par vienas mērķa grupas personas novērtēšanu, iegūto rezultātu analīzi un konsultēšanu 4.2.4.2.pasākuma projektā apmērs**

8. Mērķa grupas personas novērtēšana, iegūto rezultātu analīze un konsultēšana 4.2.4.2.pasākuma projektā iekļauj:

8.1 individuālu mērķa grupas personas novērtēšanu, veicot mērķa grupas personas situācijas sākotnējo izpēti, kas ietver mērķa grupas personas iepriekš iegūtās izglītības, apgūto prasmju un kompetenču pārbaudi;

8.2. mērķa grupas personas iegūtā novērtējuma rezultātu analīzi, kas ietver iztrūkstošo prasmju un kompetenču vajadzību apzināšanu, kā arī citu faktoru identificēšanu;

8.3. mērķa grupas personas konsultēšanu, ņemot vērā novērtēšanas rezultātus, piedāvājot piemērotāko mācību apguvi.

9. Kopējais sadarbības partnera pedagogu atlīdzības izmaksu apmērs par metodikas 8.punktā veicamām darbībām vienas mērķa grupas personas novērtēšanai, iegūto rezultātu analīzei un konsultēšanai nepārsniedz pilnas 9 stundas[[16]](#footnote-17). Ja sadarbības partnera pedagogiem metodikas 8.punktā minēto darbību veikšanai patērētais laiks pārsniedz 9 stundas, sadarbības partneris sedz atlīdzības izmaksu starpību no saviem līdzekļiem.

**V Prasības sasniegto rādītāju pamatojošajai dokumentācijai un maksājumu nosacījumi**

10. Vienas vienības izmaksu standarta likme tiek piemērota faktiski nostrādātajam stundu skaitam pārskata periodā, pamatojoties uz projektā iesaistīto pedagogu darba laika uzskaites[[17]](#footnote-18) veidlapu (turpmāk – veidlapa) saskaņā ar pielikumā noteikto formu (skatīt pielikumā).

11. Veicot pedagogu darba laika uzskaiti, pedagoga darba laika uzskaites veidlapā pedagogam attiecīgajā pārskata periodā norāda 4.2.4.2.pasākuma projektā nostrādāto stundu skaitu un veiktās darbības mērķa grupas personas novērtēšanā, novērtēšanas rezultātu analīzē un konsultēšanā.

12. Lai aprēķinātu attiecināmo izmaksu apjomu par mērķa grupas personas iesaisti 4.2.4.2.pasākuma projektā:

12.1. sadarbības partneri sadarbības līgumā noteiktajā kārtībā iesniedz finansējuma saņēmējam veidlapu. Sadarbības līgumā nosaka pušu veicamos uzdevumus projekta īstenošanā, projekta ieviešanas un uzraudzības kārtību uzticēto uzdevumu veikšanai un finansēšanas nosacījumus;

12.2. finansējuma saņēmējs 20 darba dienu laikā no veidlapas saņemšanas dienas (ja nav nepieciešami precizējumi) veic tās pārbaudi[[18]](#footnote-19), salīdzinot veidlapā uzrādīto informāciju ar datiem par mācības uzsākušajām mērķa grupas personām un to atbilstību MK noteikumu Nr. 283 3.punktam. Lai pārliecinātos par personām sniegto atbalstu (piemēram, saņemot sūdzības no personas), finansējuma saņēmējs var veikt pārbaudes arī izglītības iestādē, līdzīgi kā līdz šim, piemēram, pārliecinoties par mācību procesa norisi izglītības iestādē.

13. Maksājumi sadarbības partneriem notiek atbilstoši sadarbības līgumā ietvertajiem projekta aktivitāšu īstenošanas nosacījumiem. Atbilstoši faktiskajam pedagogu nostrādātajam stundu skaitam projektā pedagogu atlīdzības izmaksas tiek attiecinātas finansēšanai starpposma un noslēguma maksājumu pieprasījumā atbilstoši noteiktajiem pārskata periodiem, piemērojot šādu formulu un ievērojot metodikas 9. punktā ietverto nosacījumu, ka vienas mērķa grupas personas iesaiste nepārsniedz 9 stundas:

**K = S \* h**

K = kopējais attiecināmo izmaksu apmērs sadarbības partnerim par pedagogu iesaisti projektā

S = vienas vienības izmaksu standarta likme pedagogu atlīdzībai

h = projektā paredzēto atbalstāmo darbību īstenošanai pedagogu nostrādāto stundu skaits

*Piemērs: Atbilstoši veidlapās norādītajam pie sadarbības partnera atbalstu ir saņēmušas 5 mērķa grupas personas. Pārliecinoties par veidlapās uzrādīto mērķa grupas personu izglītības programmu apguvi, finansējuma saņēmējs secina, ka mācības uzsākušas 4 no 5 veidlapās norādītajām atbalstu pie sadarbības partnera saņēmušajām mērķa grupas personām. Atbilstoši veidlapās norādītajam:*

* *lai sniegtu atbalstu 2 no šīm mācības uzsākušajām mērķa grupas personām, sadarbības partnera pedagogiem nepieciešams laiks bija 7 stundas katram,*
* *lai sniegtu atbalstu 1 mērķa grupas personai, sadarbības partnera pedagogiem nepieciešamais laiks bija 9 stundas,*
* *lai sniegtu atbalstu 1 mērķa grupas personai, sadarbības partnera pedagogiem nepieciešamais laiks bija 10 stundas.*

*Tādejādi kopējais laiks, kas sadarbības partnera pedagogiem bija nepieciešams, lai sniegtu atbalstu mācības uzsākušajām mērķa grupas personām, ir 33 stundas.*

 *Atbilstoši metodikas 9.punktā noteiktajam, kopumā sadarbības partnera pedagogu atlīdzības izmaksas apmērs par metodikas 8.punktā veicamām darbībām vienas mērķa grupas personas iesaistei nepārsniedz 9 stundas. Ja sadarbības partnera pedagogiem metodikas 8.punktā minēto darbību veikšanai patērētais laiks pārsniedz 9 stundas, sadarbības partneris sedz atlīdzības izmaksu starpību no saviem līdzekļiem. Tādejādi, atbilstoši šai metodikai, aprēķinot kopējo attiecināmo izmaksu apmēru sadarbības partnerim par mērķa grupas personu novērtēšanu, novērtēšanas rezultātu analīzi, konsultāciju sniegšanu un mērķa grupas iesaisti 4.2.4.2.pasākuma projektā, izmaksas tiek attiecinātas par 32 stundām.*

*Kopējo attiecināmo izmaksu apmēru sadarbības partnerim par* *mērķa grupas personu*  *zināšanu, kompetenču un prasmju novērtēšanu, iegūto rezultātu analīzi, konsultāciju sniegšanu mērķa grupai piemērotāko mācību izvēlei 4.2.4.2.pasākuma projektā aprēķina šādi:*

K = S \* h = 16,86 EUR\* 32 = 539,52 EUR

14. Attiecināmo izmaksu apjoma noteikšanai un apstiprināšanai finansējuma saņēmējs gūst pārliecību, ka sadarbības partneris ir iesniedzis šīs metodikas 12.1.apakšpunktā noteiktajam atbilstošu veidlapu un pārbauda, ka veidlapā norādītā sadarbības partnera atbalstu saņēmušā mērķa grupas persona mācības ir uzsākusi.

15. Finansējuma saņēmējs iesniedz Centrālajā finanšu un līgumu aģentūrā (turpmāk - CFLA) maksājuma pieprasījumu, pievienojot rezultātu sasniegšanas pamatojošus dokumentus:

15.1. šīs metodikas pielikumā esošo sadarbības partnera veidlapu par individuālu 4.2.4.2. pasākuma mērķa grupas personu esošo zināšanu, kompetenču un prasmju novērtēšanu, iegūto rezultātu analīzi un konsultēšanu par mērķa grupas personām, kuras ir uzsākušas mācības;

15.2. izglītības iestāžu izdoto rīkojumu kopijas par personu uzņemšanu un izglītības programmas uzsākšanu.

16. Saskaņā ar sadarbības līgumā noteikto, ja finansējuma saņēmējs vai cita fondu administrēšanā iesaistītā iestāde sadarbības partneru projektu īstenošanas darbības novērtēšanas vizītēs, attālinātās pārbaudēs vai maksājumu pieprasījumu izskatīšanas pārbaudēs konstatēs nepilnības, kas rada neatbilstoši veiktus izdevumus, tad sadarbības partneris ne vēlāk kā līdz pēdējā pārskata perioda beigām atgriež neatbilstoši veiktos izdevumus finansējuma saņēmēja norādītajā kontā, ja sadarbības līgumā nav paredzēta cita kārtība. Tālāk finansējuma saņēmējs rīkojas atbilstoši normatīvajiem aktiem.

17. CFLA, Revīzijas iestāde un citas fondu administrēšanā un uzraudzībā iesaistītās iestādes izlases veidā ir tiesīgas pieprasīt finansējuma saņēmējam citus pedagogu veiktās darbības pamatojošos dokumentus, kas pamato maksājuma pieprasījumā sniegto informāciju, jo īpaši, ja ir radušās aizdomas par negodīgu rīcību maksājuma pieprasījuma sagatavošanas procesā vai, ja nepieciešams gūt pārliecību par izmaksu saistību ar konkrēto projektu.

18. Sadarbības partnerim  jānodrošina, ka 4.2.4.2. pasākuma projekta īstenošanas laikā un CFLA paziņotajā dokumentu glabāšanas termiņā tiek uzglabāti veidlapu oriģināli par individuālu 4.2.4.2. pasākuma mērķa grupas personu esošo zināšanu, kompetenču un prasmju novērtēšanu, iegūto rezultātu analīzi un konsultēšanu un citi pamatojošie dokumenti (ja attiecināms), lai minētos dokumentus un veiktās darbības būtu iespējams izsekot un uzrādīt pārbaudes veicējiem. Pamatojošie dokumenti jāglabā atbilstoši nacionālo normatīvo aktu par grāmatvedības dokumentu uzglabāšanu prasībām un jānodrošina dokumentu kopiju iesniegšanu vai uzrādīšanu pēc CFLA pieprasījuma Finansējuma saņēmēja noteiktā termiņā.

19. Rezultāta rādītāju pamatojošie dokumenti, t.i. sadarbības partneru iesniegtās veidlapas par visām 4.2.4.2. pasākuma mērķa grupas personām, kuras saņēmušas individuālu esošo zināšanu, kompetenču un prasmju novērtēšanu, iegūto rezultātu analīzi un konsultēšanu, kā arī izglītības iestāžu izdoto rīkojumu kopijas par personu uzņemšanu un izglītības programmas uzsākšanu, finansējuma saņēmējam jāglabā atbilstoši Regulas Nr.2021/1060 69. panta 8. punkta nosacījumiem un nacionālos normatīvos aktos paredzētā kārtībā.

20. Metodika stājas spēkā no tās apstiprināšanas un to sāk piemērot par izmaksām, kas radušās pēc vienošanās par 4.2.4.2. pasākuma projekta īstenošanu noslēgšanas.

Pielikums

**Sadarbības partnera veidlapa par individuālu 4.2.4.2.pasākuma mērķa grupas personu esošo zināšanu, kompetenču un prasmju novērtēšanu, iegūto rezultātu analīzi un konsultēšanu**

**APSTIPRINU**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(sadarbības partnera atbildīgās personas vārds, uzvārds\*)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(sadarbības partnera atbildīgās personas paraksts\*)

20\_\_\_.gada\_\_\_\_\_\_\_\_\_\_\_\_\_\_\_\_\_\_\_\_\_\_\_

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(sadarbības partnera nosaukums)

20\_\_\_\_.gada\_\_\_\_\_\_\_\_\_\_\_\_\_\_\_\_

(pārskata periods)

Nodarbinātās personas vārds, uzvārds, personas kods\*\*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |
| --- | --- | --- | --- | --- | --- | --- |
| **Nr.p.k.** | **Pedagoga vārds, uzvārds** | **Pedagoga amats** | **Veiktās darbības** | **Stundu skaits** | **datums** | **Paraksts** |
| **1.** |  |  |  |  |  |  |
| **2.** |  |  |  |  |  |  |
| **3.** |  |  |  |  |  |  |
| **4.** |  |  |  |  |  |  |
| **....** |  |  |  |  |  |  |

|  |  |  |  |
| --- | --- | --- | --- |
| **Iepazinos** | **Nodarbinātās personas vārds, uzvārds** | **Paraksts** | **Datums** |
|  |  |  |
| **Ar savu parakstu apliecinu, ka laika periodā no \_\_\_\_.\_\_\_\_\_\_.\_\_\_\_\_\_\_\_\_. līdz \_\_\_\_.\_\_\_\_\_\_.\_\_\_\_\_\_\_\_\_. saņēmu augstāk minēto atbalstu kopā \_\_ stundas un man nav pretenziju par saņemto pakalpojumu.** |

 \*atbilstoši sadarbības līgumam

\*\*Šajā veidlapā pieprasītie personas dati tiks apstrādāti Valsts izglītības attīstības aģentūras īstenotā Eiropas Savienības Kohēzijas politikas programmas 2021. – 2027. gadam 4.2.4.specifiskā atbalsta mērķa "Veicināt mūžizglītību, jo īpaši paredzot elastīgas kvalifikācijas paaugstināšanas un pārkvalificēšanās iespējas visiem, ņemot vērā digitālās prasmes, labāk paredzot pārmaiņas un jaunas prasības pēc prasmēm, kas balstītas uz darba tirgus vajadzībām, atvieglojot karjeras maiņu un sekmējot profesionālo mobilitāti" 4.2.4.2. pasākuma "Atbalsts pieaugušo individuālajās vajadzībās balstītai pieaugušo izglītībai” ietvaros. Personas datu apstrāde notiek atbilstoši Eiropas Parlamenta un Padomes 2016. gada 27. aprīļa Regulai (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) un Fizisko personu datu apstrādes likuma prasībām un personas dati normatīvajos aktos noteiktajā kārtībā tiks nodoti ESF sadarbības iestādei – Centrālajai finanšu un līgumu aģentūrai (datu pārzinis) un citām Eiropas Savienības fondu vadībā iesaistītajām nacionālajām iestādēm, Latvijas un starptautiskajām revīzijas iestādēm, kuru kompetencē ir Eiropas Savienības fondu izdevumu un līgumsaistību izpildes kontrole un revīzija, pēc to pieprasījuma. Informācija par personas datu apstrādi Valsts izglītības attīstības aģentūrā atrodama <http://viaa.gov.lv/lat/viaa/privatuma_politika/>

1. Izglītības iestādes, kas noteiktas Profesionālās izglītības likuma 16.1pantā un, kas atbilst MK 21.02.2023. noteikumos Nr. 70 "Noteikumi par personas kompetences atzīšanu uzņemšanai profesionālās izglītības programmas vēlākos mācību posmos" [↑](#footnote-ref-2)
2. Likme tiek noteikta aģentūras sadarbības partneru – izglītības iestāžu, pedagogiem un atbalsta personālam, par projektā iesaistāmās mērķa grupas personu prasmju un zināšanu novērtēšanu un analīzi, tā kā 4.2.4.2.pasākuma projekta personāla vienotajā likmē, kam piemēro 19%, netiek paredzētas izmaksas sadarbības partneriem - izglītības iestādēm. [↑](#footnote-ref-3)
3. <https://www.vestnesis.lv/op/2024/89.14> [↑](#footnote-ref-4)
4. Interešu izglītības skolotājs, Izglītības psihologs, Pedagoga palīgs, Profesionālās izglītības skolotājs, Sociālais pedagogs, Vispārējās vidējās izglītības skolotājs (MK 10.05.2011. noteikumi Nr.354 "Noteikumi par pedagogu profesiju un amatu sarakstu" nosaka pedagogu profesiju un amatu sarakstu un MK 21.02.2023. noteikumi Nr. 70 "Noteikumi par personas kompetences atzīšanu uzņemšanai profesionālās izglītības programmas vēlākos mācību posmos" nosaka personu prasmju novērtēšanas kārtību.) [↑](#footnote-ref-5)
5. Atbilstoši MK noteikumu Nr. 283 3.punktā noteiktajam- nodarbinātas personas, kuras sasniegušas vismaz 18 gadu vecumu, prioritāri atbalstu sniedzot nodarbinātajiem ar zemu izglītības līmeni (pabeigta vai nepabeigta pamatizglītība vai vispārējā vidējā izglītība), nodarbinātajiem vecumā no 50 gadiem, kā arī bēgļiem un personām ar alternatīvo statusu [↑](#footnote-ref-6)
6. [EUR-Lex - 02021R1060-20240301 - LV - EUR-Lex (europa.eu)](https://eur-lex.europa.eu/legal-content/LV/TXT/?uri=CELEX%3A02021R1060-20240301) [↑](#footnote-ref-7)
7. [Izglītības likums (likumi.lv)](https://likumi.lv/doc.php?id=50759) [↑](#footnote-ref-8)
8. <https://likumi.lv/doc.php?id=45466#p18> [↑](#footnote-ref-9)
9. [Pedagogu darba samaksas noteikumi (likumi.lv)](https://likumi.lv/ta/id/283667-pedagogu-darba-samaksas-noteikumi) [↑](#footnote-ref-10)
10. [Noteikumi par pedagogu profesiju un amatu sarakstu (likumi.lv)](https://likumi.lv/ta/id/229913-noteikumi-par-pedagogu-profesiju-un-amatu-sarakstu) [↑](#footnote-ref-11)
11. <https://www.esfondi.lv/normativie-akti-un-dokumenti/2021-2027-planosanas-periods/vadlinijas-par-vienkarsoto-izmaksu-izmantosanas-iespejam-un-to-piemerosana-eiropas-savienibas-kohezijas-politikas-programmas-2021-2027-gadam-ietvaros> [↑](#footnote-ref-12)
12. <https://www.izm.gov.lv/lv/valsts-izglitibas-informacijas-sistema> [↑](#footnote-ref-13)
13. MK Noteikumu Nr.283 14.1. punkts nosaka, ka finansējuma saņēmējs projekta īstenošanā kā sadarbības partnerus piesaista izglītības iestādes, kas atbilst MK Noteikumu Nr.283 15. punktā noteiktajām prasībām un 36. punkts nosaka, ka projektu īsteno saskaņā ar noslēgto vienošanos par projekta īstenošanu, bet ne ilgāk kā līdz 2029. gada 30. novembrim. [↑](#footnote-ref-14)
14. mērķa grupas personu zināšanu, kompetenču un prasmju novērtēšana un iegūto rezultātu analīze, lai sniegtu konsultācijas piemērotāko mācību izvēlei [↑](#footnote-ref-15)
15. Apkopotie dati pieejami Izglītības un zinātnes ministrijā. [↑](#footnote-ref-16)
16. Konkrētais stundu skaits noteikts, balstoties uz Eiropas Savienības struktūrfondu un Kohēzijas fonda 2014.-2020. gada plānošanas perioda ietvaros piemēroto stundu skaitu “Vienas vienības izmaksu standarta likmes aprēķina un piemērošanas metodikā nodarbinātās personas ar zemu izglītības līmeni profilēšanai un konsultēšanai darbības programmas “Izaugsme un nodarbinātība” 8.4.1.specifiskā atbalsta mērķa „Pilnveidot nodarbināto personu profesionālo kompetenci” īstenošanai” un ņemot vērā, ka 8.4.1.specifiskā atbalsta mērķa „Pilnveidot nodarbināto personu profesionālo kompetenci” ietvaros netika saņemta informācija, ka deviņas stundas ir nepietiekošas minētā atbalsta nodrošināšanai, esošā prakse tiek atstāta. [↑](#footnote-ref-17)
17. Uzskaita un attiecina tikai pilnas darba stundas par kopējo mērķa grupas personas iesaistes periodu. [↑](#footnote-ref-18)
18. Mērķa grupas personu pārbaudi finansējuma saņēmējs veic, izmantojot Valsts izglītības attīstības aģentūras uzturēto informācijas sistēmu pieaugušo izglītības īstenošanas atbalstam. [↑](#footnote-ref-19)